钦定古今图书集成/明伦汇编/闺媛典/第203卷 > 孙率祖妻马氏
## 钦定古今图书集成/明伦汇编/闺媛典/第203卷 > 孙率祖妻马氏

按《海宁县志》：马氏，黄冈孙率祖妻。年十七夫亡，苦守
遗孤，既娶复夭，又抚其孙成立，历节五十馀年。或欲
上其事于有司，氏正色谢绝，时论高之。宗伯董其昌
赞曰：“珩璜为饰，幽兰为佩。玉之洁不可涅，兰之香不
可绝。”斯与古今之贞妇寿母，垂嫔则而称女宗者，同
根而共节。虽君王筑台，犹非所屑，又何有于官司之
“绰楔。”